
REFERAT

pentru avizarea Planului Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2011-023490/30.11.2011, privind aprobarea Planului Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara;

Ţinând cont de Avizul Prealabil de Oportunitate nr. 07/21.10.2010 şi de Avizul Favorabil nr. 28/08.09.2011 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 4943/12.11.2011, precum si de Avizul Agentiei pentru Protecţia Mediului nr. 9322 din 28.11.2011; 

Documentatia PUZ “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara, a fost afişată pe site-ul oficial al Primariei Municipiului Timisoara începând cu luna iulie 2011, când s-a demarat Etapa 2 – etapa elaborării propunerilor PUZ şi RLU aferent, de informare şi consultare a publicului, conform H.C.L. 140/2011, etapă finalizată prin afişarea pe site-ul Primăriei Municipiului Timişoara a Raportului informării şi consultării publicului cu nr.  UR2011-495/22.08.2011;

Conform procedurii prevazută prin H.C.L. nr. 140/19.04.2011 privind aprobarea Regulamentului local de implicare a publicului în elaborarea sau revizuirea planurilor de urbanism şi amenajare a teritoriului documentaţia PUZ “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara, se încadrează in Etapa 3 - etapa aprobării PUZ şi RLU aferent (cap. 8.2.3., art. 64 din HCL nr. 140/2011), în baza Dispozitiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 transparenţa decizională în administraţia publică;
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara
Documentaţia Plan Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n., Timişoara, este elaborată de proiectantul S.C. AC TECTURA S.R.L., proiect nr. 90/2011, la cererea beneficiarului S.C. SSI SCHAEFER S.R.L.
Amplasamentul studiat este situat în partea de sud-est a municipiului Timişoara, in U.T.R. 72,  funcţiunea propusă prin PUG Timişoara aprobat prin H.C.L. nr. 157/2002 şi prelungit prin H.C.L. nr. 139/2007, fiind de zonă pentru unităţi industriale cu interdicţie temporară de construire până la aprobare PUZ. Terenul studiat şi reglementat este delimitat la nord şi sud de zone industriale neconstruite, la vest de Bd. Industriei şi la est de str. Siemens.  

Prin prezentul Plan Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara, nu se încalcă prevederile OUG nr. 114/2007 privind modificarea şi completarea O.U.G. nr. 195/2005 privind protecţia mediului.

Terenul studiat, în suprafaţă totală de 5.037 mp, este înscris în: C.F. nr. 428040 – Timişoara, nr. cadastral/nr. topografic 428040, teren arabil intravilan, proprietar fiind S.C. SSI SCHAEFER S.R.L.

Terenul ce urmează a fi reglementat este liber de construcţii.

Prin prezentul Plan Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara, se propune realizarea unui complex de două clădiri de birouri, locuri de parcare  şi zone verzi pe parcele.  


 Accesul pe amplasamentul studiat se realizează de pe Bulevardul Industriei şi din str. Siemens.
Obtinerea Autorizatiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007, şi cu Avizul Comisiei de Circulaţie nr. DT2011-001728/23.06.2011.
Autorizaţia de Construire se va emite doar după ce suprafeţele de teren afectate de drumuri vor deveni domeniu public.
Indicii de construibilitate propuşi prin documentaţie sunt:

In zona studiată conform Avizului de Oportunitate nr. 07/21.10.2010

Zonă mixtă: industrie, servicii, comerţ: 
POT max  = 40 %

CUT max = 1,6 

In zona reglementată:

POT max = 26,70%

CUT max = 1,10

Regim maxim de înălţime P+3E

Spaţii verzi min 11,70 % - conform Avizului Agenţiei pentru Protecţia Mediului nr. 9322/28.11.2011.  


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile necesare conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic Zonal “Construire 2 clădiri birouri în regim P+3E, împrejmuire şi acces auto, alipire parcela”, Bv. Industriei f.n.,  Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie. 

